CELEX: 32015D2301
Language: ro
Date: 2015-12-08 00:00:00
Title: Decizia de punere în aplicare (UE) 2015/2301 a Comisiei din 8 decembrie 2015 de modificare a Deciziei 93/195/CEE în ceea ce privește condițiile de sănătate animală și certificarea veterinară pentru reintroducerea cailor înregistrați pentru curse, competiții și evenimente culturale după exportul temporar în Mexic și în Statele Unite ale Americii și de modificare a anexei I la Decizia 2004/211/CE în ceea ce privește rubrica referitoare la Mexic din lista țărilor terțe și a regiunilor acestora din care importurile în Uniune de ecvidee vii și de material seminal, de ovule și de embrioni din specia ecvină sunt autorizate [notificată cu numărul C(2015) 8556] (Text cu relevanță pentru SEE)

10.12.2015   
            
            
               RO
            
            
               Jurnalul Oficial al Uniunii Europene
            
            
               L 324/38
            
         DECIZIA DE PUNERE ÎN APLICARE (UE) 2015/2301 A COMISIEI
   din 8 decembrie 2015
   de modificare a Deciziei 93/195/CEE în ceea ce privește condițiile de sănătate animală și certificarea veterinară pentru reintroducerea cailor înregistrați pentru curse, competiții și evenimente culturale după exportul temporar în Mexic și în Statele Unite ale Americii și de modificare a anexei I la Decizia 2004/211/CE în ceea ce privește rubrica referitoare la Mexic din lista țărilor terțe și a regiunilor acestora din care importurile în Uniune de ecvidee vii și de material seminal, de ovule și de embrioni din specia ecvină sunt autorizate
   
      
         [notificată cu numărul C(2015) 8556]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute în anexa A punctul I la Directiva 90/425/CEE (1), în special articolul 17 alineatul (3) litera (a),
   având în vedere Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (2), în special articolul 12 alineatele (1) și (4) și articolul 19 teza introductivă și literele (a) și (b),
   întrucât:
   
               (1)
            
            
               Directiva 2009/156/CE stabilește condițiile de sănătate animală pentru importul în Uniune de ecvidee vii. În conformitate cu articolul 13 alineatul (1) litera (b) din directiva menționată, una dintre condițiile de autorizare a importurilor de ecvidee în Uniune este ca țara terță să fi fost indemnă, de doi ani, de encefalomielită ecvină venezueleană.
            
         
               (2)
            
            
               Decizia 93/195/CEE a Comisiei (3) prevede modele de certificate de sănătate pentru reintroducerea cailor înregistrați după exportul temporar pentru a participa la curse, competiții și evenimente culturale. Modelul de certificat de sănătate prevăzut în anexa II la decizia menționată prevede, printre altele, că un cal înregistrat, exportat temporar pentru o perioadă de maximum 30 de zile, trebuie, de la ieșirea de pe teritoriul Uniunii, să se fi aflat numai în țara terță din care reintroducerea sa pe teritoriul Uniunii este certificată sau într-o țară terță care face parte din aceeași grupă sanitară, după cum se menționează în anexa I la respectiva decizie.
            
         
               (3)
            
            
               Decizia 2004/211/CE a Comisiei (4) stabilește o listă a țărilor terțe sau a părților acestora, în cazul în care se aplică regionalizarea, din care statele membre autorizează importurile de ecvidee vii și de material seminal, de ovule și de embrioni din specia ecvină și precizează celelalte condiții care se aplică acestor importuri în anexa I la decizia menționată (denumită în continuare „lista”). Mexicul este inclus pe listă și este înscris în grupa sanitară „D”, în timp ce Statele Unite sunt înscrise în grupa sanitară „C”.
            
         
               (4)
            
            
               Lista prevede, de asemenea, că admiterea temporară a cailor înregistrați, reintroducerea, după exportul temporar, a cailor înregistrați pentru curse, competiții și evenimente culturale, importul de ecvidee înregistrate și de ecvidee pentru reproducție și producție, precum și importurile de material seminal, de ovule și de embrioni de animale din specia ecvină provenind din Mexic nu sunt, în prezent, autorizate, în timp ce aceste acțiuni de circulație a cailor înregistrați sunt autorizate pentru Statele Unite.
            
         
               (5)
            
            
               Decizia de punere în aplicare 2014/86/UE a Comisiei (5) a fost adoptată în vederea evenimentului cultural Théâtre équestre Zingaro care a avut loc la Ciudad de Mexico în 2014. Decizia de punere în aplicare 2014/86/UE a modificat articolul 1 din Decizia 93/195/CEE pentru a autoriza reintroducerea în Uniune a cailor înregistrați în urma unui export temporar pentru a putea participa la evenimentul respectiv, cu condiția ca aceștia să respecte cerințele prevăzute într-un certificat de sănătate întocmit în conformitate cu modelul de certificat de sănătate prevăzut în anexa X la decizia menționată. Decizia de punere în aplicare 2014/86/UE a modificat, de asemenea, Decizia 93/195/CEE pentru a adăuga o nouă anexă X care să prevadă respectivul model de certificat de sănătate.
            
         
               (6)
            
            
               Mai mult, Decizia de punere în aplicare 2014/86/UE a modificat Decizia 2004/211/CE astfel încât lista să permită reintroducerea cailor înregistrați pentru curse, competiții și evenimente culturale după exportul temporar în zona metropolitană a orașului Ciudad de Mexico până la 15 aprilie 2014.
            
         
               (7)
            
            
               Evenimentele culturale din cadrul LG Global Champions Tour vor avea loc sub auspiciile Fédération Equestre Internationale la Miami, Statele Unite, în perioada 7-9 aprilie 2016 și în zona metropolitană a orașului Ciudad de Mexico, Mexic, în perioada 15-17 aprilie 2016.
            
         
               (8)
            
            
               Ambele evenimente menționate mai sus, din cadrul LG Global Champions Tour, din Statele Unite și din zona metropolitană a orașului Ciudad de Mexico, vor avea loc sub supraveghere veterinară oficială. Având în vedere nivelul ridicat al acestei supravegheri, este posibil să se stabilească condiții specifice de sănătate animală și veterinare pentru reintroducerea respectivilor cai după exportul temporar pentru o perioadă mai mică de 30 de zile în vederea participării la evenimente ecvestre din cadrul LG Global Champions Tour la Miami și, ulterior, la Ciudad de Mexico.
            
         
               (9)
            
            
               Decizia 93/195/CEE ar trebui modificată pentru a autoriza reintroducerea în Uniune, până la 30 aprilie 2016, a cailor înregistrați pentru curse, competiții și evenimente culturale după exportul temporar în scopul participării la LG Global Champions Tour la Miami și la Ciudad de Mexico și pentru a oferi un model de certificat de sănătate care să acopere astfel de cai înregistrați. În același timp, ar trebui eliminate dispozițiile caduce ale Deciziei 93/195/CEE, astfel cum a fost modificată prin Decizia de punere în aplicare 2014/86/UE.
            
         
               (10)
            
            
               Prin urmare, Decizia 93/195/CEE ar trebui modificată în consecință.
            
         
               (11)
            
            
               Având în vedere că zona metropolitană a orașului Ciudad de Mexico este o regiune aflată la o altitudine mare, cu un risc redus de transmisiune prin vectori a stomatitei veziculoase sau a anumitor subtipuri de encefalită ecvină venezueleană, reintroducerea cailor înregistrați pentru curse, competiții și evenimente culturale după exportul temporar pentru o perioadă de mai puțin de 30 de zile în zona metropolitană a orașului Ciudad de Mexico, o regiune care a fost indemnă de encefalomielită ecvină venezueleană pentru o perioadă mai mare de doi ani, ar trebui să fie autorizată. Rubrica referitoare la Mexic din listă ar trebui, astfel, să fie modificată pentru a permite reintroducerea în Uniune a cailor înregistrați pentru curse, competiții și evenimente culturale după exportul temporar, din zona metropolitană a orașului Ciudad de Mexico în perioada 30 martie-30 aprilie 2016.
            
         
               (12)
            
            
               Prin urmare, rubrica referitoare la țara terță respectivă pe lista din anexa I la Decizia 2004/211/CE ar trebui modificată în consecință.
            
         
               (13)
            
            
               Prin urmare, Decizia 2004/211/CE ar trebui modificată în consecință.
            
         
               (14)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Decizia 93/195/CEE se modifică după cum urmează:
   
               1.
            
            
               La articolul 1, ultima liniuță se înlocuiește cu următorul text:
               
                           „—
                        
                        
                           au participat la evenimentele ecvestre din cadrul LG Global Champions Tour la Miami, Statele Unite și la Ciudad de Mexico, Mexic și respectă cerințele prevăzute într-un certificat de sănătate stabilit în anexa X la prezenta decizie și cu condiția ca reintroducerea în cauză să aibă loc cel târziu la 30 aprilie 2016.”
                        
                     
         
               2.
            
            
               Anexa X se înlocuiește cu textul prevăzut în anexa I la prezenta decizie.
            
         Articolul 2
   Anexa I la Decizia 2004/211/CE se modifică în conformitate cu anexa II la prezenta decizie.
   Articolul 3
   Prezenta decizie se adresează statelor membre.
   
      Adoptată la Bruxelles, 8 decembrie 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 268, 14.9.1992, p. 54.
   
      (2)  JO L 192, 23.7.2010, p. 1.
   
      (3)  Decizia 93/195/CEE a Comisiei din 2 februarie 1993 privind condițiile de sănătate animală și certificarea veterinară pentru reintroducerea cailor înregistrați pentru curse, competiții si evenimente culturale, după exportul temporar (JO L 86, 6.4.1993, p. 1).
   
      (4)  Decizia 2004/211/CE a Comisiei din 6 ianuarie 2004 de elaborare a listei țărilor terțe și a părților din teritoriile acestor țări din care statele membre autorizează importurile de ecvidee vii și de material seminal, de ovule și embrioni din specia ecvină și de modificare a Deciziilor 93/195/CEE și 94/63/CE (JO L 73, 11.3.2004, p. 1).
   
      (5)  Decizia de punere în aplicare 2014/86/UE a Comisiei din 13 februarie 2014 de modificare a Deciziei 93/195/CEE în ceea ce privește condițiile de sănătate animală și certificarea veterinară pentru reintroducerea cailor înregistrați pentru curse, competiții și evenimente culturale după exportul temporar în Mexic și de modificare a anexei I la Decizia 2004/211/CE în ceea ce privește rubrica referitoare la Mexic din lista țărilor terțe și a regiunilor acestora din care importurile în Uniune de ecvidee vii și de material seminal, de ovule și de embrioni din specia ecvină sunt autorizate (JO L 45, 15.2.2014, p. 24).
   
      ANEXA I
      „
            ANEXA X
            
               
            
               
            
               
         ”
   
   
      ANEXA II
      În anexa I la Decizia 2004/211/CE, rubrica referitoare la Mexic se înlocuiește cu următorul text:
      
         
                     „MX
                  
                  
                     Mexic
                  
                  
                     MX-0
                  
                  
                     Întreaga țară
                  
                  
                     D
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                      
                  
               
                     MX-1
                  
                  
                     Zona metropolitană a orașului Ciudad de Mexico
                  
                  
                     D
                  
                  
                     —
                  
                  
                     X
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     Valabil de la 30 martie la 30 aprilie 2016”